चीन और पाकिस्तान की वायुसेनाओं ने संयुक्त प्रशिक्षण अभ्यास शुरु किया और उसमें उन्होंने अपने नवीनतम जंगी जेट एवं अवाक्स विमानों को उतारा. पीपुल्स लिबरेशन आर्मी (पीएलए) वायुसेना के प्रवक्ता शेन जिंके ने बताया कि चीन ने जे -11 जंगी विमान, जेएच-7 जंगी बमवर्षक विमान, के जे -200 अवाक्स विमान, सतह से हवा में मार करने वाली मिसाइल, रडार कर्मी, आदि को अभ्यास में लगाया है. चीन में यह अभ्यास 27 सितंबर तक चलेगा.